text: Simo Yousefi skar sig til blods efter afslag på sin asylsag 
  08 juni 2017 kl. 16.39
  Taknemmelig og glad for at være i Danmark. Alligevel skærer Simo Yousefi ofte i sig selv - Fremtiden synes håbløs, og når ensomheden banker på, snitter han i sig selv.
  Simo Yousefi, der er flygtet fra Afganistan, går somme tider ned til vandet ved Sønderborg.
  Han har været i Danmark i to år og er stadig glad og taknemmelig over at komme til et sikkert og fredeligt land. 
   
  Men efterhånden er håbet og glæden blandet op med negative følelser.
  Simo Yousefi er ifølge ham selv 17 år og boede først på børnecentret i Tønder, men en alderstest mente, at han var to år ældre, og derfor blev han flyttet til voksencentret i Sønderborg.
  - Da jeg var i Tønder, var det meget bedre. Der boede jeg sammen med jævnaldrende, og der var meget mere at give sig til. Her i Sønderborg er det mest ældre mennesker, og det er lidt trist, forklarer Simo Yousefi på engelsk.
  Savnet af vennerne, hjemlandet og ikke mindst forældrene - de er begge døde - tager på ham. Han føler sig ofte ensom. 
  Men værste har det været, at få afslag på sin asylansøgning. 
  - Efter tre samtaler gav de mig afslag og sagde til mig, det er sikkert at være i Afganistan. Men jeg har ingenting at tage tilbage til, siger Simo Yousefi.
  Afslaget gør ham så frustreret og vred, at han i desperation skærer sig i armen og håndleddet. Dermed bliver han en del af statistikken over selvmord og selvmordsforsøg på asylcentrene.
  Selvmordsforsøg inkl. selvskadere blandt flygtninge og asylansøgere 2016
  11 Asylcenter Tønder32 Dansk Røde Kors Asylafdeling (tallene fordeler sig på alle landets centre)
  
  